Pozitronij
<s>Pozitronij je vezano stanje pozitrona i elektrona.</s><s>To je najlakši formirani egzotični atom, jer je sličan atomu vodika, samo što je proton zamijenjen pozitronom.</s><s>To vezano stanje elektrona s nabojem  i pozitrona s nabojem  zove se pozitronij i označava Ps.</s>

<s>Postojanje pozitronija teorijski je predvidio hrvatski fizičar Stjepan Mohorovičić 1934.</s><s>Eksperimentalno su ga dokazali Deutsch i suradnici 1951., istražujući proces usporavanja pozitrona u plinovima.</s><s>Naime, kada pozitron naleti na plin, prije anihilacije, usporava se gotovo do termičkih energija i tada može nastati pozitronij.</s>

<s>U kvantnoj mehanici struktura pozitronija analogna je strukturi vodikova atoma (vezano stanje jednog elektrona i jednog protona), samo što je reducirana masa u slučaju pozitronija gotovo dva puta manja nego u vodikovom atomu, gdje je u dobroj aproksimaciji dana masom elektrona.</s><s>Naime, u pozitroniju oba konstituenta, i elektron i pozitron, imaju jednake mase, .</s><s>Stoga reducirana masa u pozitroniju iznosi točno polovicu mase elektrona:</s>

<s>Zato je energija svakoga stanja pozitronija približno upola manja nego energija odgovarajućeg stanja u vodikovom atomu.</s><s>Naime, ako ne uzmemo u obzir relativno malene relativističke korekcije, nego samo interakciju Coulombovim potencijalom, kvantnomehaničke diskretne energetske razine pozitronija lako dobijemo ako u Bohrovoj formuli (za energetske razine vodika) masu elektrona zamijenimo tom reduciranom masom.</s><s>Kako je ona točno upola manja od elektronske, moguće energije stanja u kojima se može nalaziti pozitronij dane su izrazom:</s>

<s>Pri tome je  konstanta fine strukture i iznosi približno , a  je glavni kvantni broj.</s>

<s>Negativni predznak u izrazu za energiju pokazuje da se radi o vezanom stanju.</s><s>Energija osnovnog stanja pozitronija iznosi , sljedeća</s>

<s>Kao i vodikov atom, pozitronij se može nalaziti u jednom od dva moguća spinska stanja, singletnom i tripletnom.</s><s>U singletnom stanju, kada su spinovi postavljeni u suprotnim smjerovima i kada je ukupni spin nula, pozitronij je parapozitronij.</s><s>U tripletnom stanju, kada su spinovi postavljeni u istom smjeru i kada je ukupni spin jedan, pozitronij je ortopozitronij.</s><s>Ta dva tipa pozitronija se razlikuju po produktu anihilacije.</s><s>Naime, anihilacijom parapozitronija nastaju dva fotonska kvanta, dok kod ortopozitronija nastaje jedan više.</s><s>Vrijeme poluraspada parapozitronija iznosi , a vrijeme poluraspada ortopozitronija iznosi .</s>

<s>Fizika elementarnih čestica</s>

